OpenLLM-France/wikimedia huggingface dataset:
# Isabel Donet i Sànchez

Isabel Donet i Sànchez (Benigànim, La Vall d'Albaida, 24 de juny de 1960) és una periodista i escriptora valenciana.
Entre 1989 i 2013 va ser redactora a la ràdio i la televisió de RTVV. Posteriorment, articulista en diversos mitjans, també ha estat col·laboradora al setmanari Aplausos i la revista Cuadernos de Farmacia.
És autora de diverses publicacions editorials com Picanya Solidària (Ajuntament de Picanya) i Dando la Cara (Diputació de València). El 2018 va publicar De l'erm al verd. Crònica del canvi polític valencià. Editorial L'Eixam. El llibre tracta del pòsit del moviment dels indignats del 15M i el bipartidisme.
Va rebre el Premi Literari de Narrativa de Dones de la Generalitat Valenciana en la XVII Edició. El 2022 va rebre el premi de narrativa curta Carolina Planells de Paiporta dedicat a la lluita contra la violència de gènere.

## Referències

* ↑ «Isabel Donet i Sánchez - Agenda d’Expertes». Arxivat de l'original el 2022-12-17. [Consulta: 17 desembre 2022].
* ↑ «21.12.2020 | Les notícies de la nit | Entrevista a Isabel Donet, periodista i autora de 'Las nietas de la memoria'», 21-12-2020. [Consulta: 17 desembre 2022].
* ↑ Redacción. «Més de 150 congressistes participen en el IV Congrés d'Estudis de la Vall d'Albaida celebrat a Benigànim - Comarcal CV» (en castellà). Arxivat de l'original el 2019-05-13. [Consulta: 13 maig 2019].
* ↑ taurino, Revista de toros | Noticias toreros y corridas | Portal. «Manolo Chacarte, torero de yunque y fragua» (en castellà). [Consulta: 13 maig 2019].
* ↑ «Cuadernos de Farmacia nº224» (en anglès). [Consulta: 13 maig 2019].
* ↑ Avanzis. «Picanya Solidària (1994-2004) - Llibres i altres - Ajuntament de Picanya». [Consulta: 17 novembre 2018].
* ↑ Dando la cara 67 entrevistas sobre el mundo de los toros. 1a. ed. [Valencia]: Diputació de València, Turismo, Asuntos Taurinos y RR. II, 2010. ISBN 9788477955733.
* ↑ «La periodista Isabel Donet presenta hui a Benigànim el seu nou llibre, «De l'erm al verd»».
* ↑ «Isabel Donet: la crònica del canvi polític valencià (del 2015) | País Valencià, Segle XXI». [Consulta: 13 maig 2019].
* ↑ «La periodista Isabel Donet presenta a Benissuera 'De l'erm al verd'». [Consulta: 13 maig 2019].
* ↑ «GUANYADORES DEL PREMI LITERARI DE NARRATIVA DE DONES EN LA SEUA XVII EDICIÓ, ANY 2016 - Novedades - Generalitat Valenciana» (en castellà). Arxivat de l'original el 2018-11-17. [Consulta: 17 novembre 2018].
* ↑ «Isabel Donet guanya un altre premi literari amb un 'MeToo' alliberador». [Consulta: 17 desembre 2022].
# Rosièiras (Tarn)

Rosièiras (en francès Rosières) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 593 | 599 | 601 | 645 | 692 | 636 | 730 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Alain Astié | PS |

## Referències

* ↑ Toponímia occitana
# Mentre dormies

Mentre dormies (títol original en anglès, While You Were Sleeping) és una comèdia romàntica de 1995 dirigida per Jon Turteltaub i protagonitzada per Sandra Bullock.

## Argument

Lucy (Sandra Bullock) és una venedora de bitllets d'una estació de metro que viu sola, amb l'excepció del seu gat, i que no té a ningú amb qui passar les festes de Nadal. Malgrat tot, Lucy té un somni: casar-se amb l'elegant i guapo executiu que veu passar tots els dies. L'oportunitat de canviar aquesta inèrcia quotidiana li arriba quan, un dia, ell (Peter Gallagher) cau a la via del tren i el salva de la mort. A partir d'aquest moment, serà confosa per la seva família amb la seva promesa i, mentre ell està inconscient a l'hospital, s'enamorarà del seu germà, Jack (Bill Pullman).

## Repartiment

| Intèrpret | Personatge | Veu en català |
| Sandra Bullock | Lucy Eleanor Moderatz | Alba Sola |
| Bill Pullman | Jack Callaghan | Joan Carles Gustems |
| Peter Gallagher | Peter Callaghan | Juan Antonio Bernal |
| Peter Boyle | Ox Callaghan | Josep Maria Ullod |
| Micole Mercurio | Midge Callaghan | Marta Padovan |
| Jack Warden | Saul | Antonio Crespo |
| Glynis Johns | Elsie | Marta Martorell |
| Jason Bernard | Jerry Wallace | José Antequera |
| Michael Rispoli | Joe 'Joey' Fusco Jr. | Eduard Itchart |
| Ally Walker | Ashley Bartlett Bacon | Victòria Pagès |
| Monica Keena | Mary Callaghan | Núria Trifol |

## Premis

Globus d'Or
* Nominada per:
** Millor Actriu per Sandra Bullock.

## Referències

* ↑ «Mentre dormies». ésAdir. [Consulta: 25 desembre 2022].
* ↑ Spencer, Ashley. «‘While You Were Sleeping’ turns 25: An oral history of the Sandra Bullock rom-com favorite» (en anglès americà). The Washington Post, 21-04-2020. [Consulta: 25 desembre 2022].
* ↑ Ebert, Roger. «While You Were Sleeping movie review (1995)» (en anglès), 21-04-1995. Arxivat de l'original el 2022-12-21. [Consulta: 25 desembre 2022].
* ↑ «Fitxa de doblatge Mentre Dormies». El Doblatge. [Consulta: 25 desembre 2022].
* ↑ «Winners & Nominees 1996» (en anglès). Golden Globes. Arxivat de l'original el 2017-07-01. [Consulta: 25 desembre 2022].

## Enllaços externs

* Mentre dormies a Fotogramas
# Béla Zulawszky

Béla Zulawszky (Trebišov, 23 d'octubre de 1869 - Sarajevo, 24 d'octubre de 1914) va ser un tirador d'esgrima hongarès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la competició de sabre individual del programa d'esgrima. En la prova d'espasa individual quedà eliminat en la primera ronda.
Quatre anys més tard, als Jocs d'Estocolm, disputà dues proves individuals del programa d'esgrima: el sabre i el floret, en les quals quedà eliminat en semifinals. Morí en acció durant la Primera Guerra Mundial.

## Referències

* 1 2 «Béla Zulawszky Olympic Results». sports-reference.com. Arxivat de l'original el 30 de gener 2012. [Consulta: 17 desembre 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 17 desembre 2015].
# Caüsac (Gers)

Caüsac d'Ador (en francès Cahuzac-sur-Adour) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 193 | 183 | 180 | 165 | 145 | 171 | 248 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Laurent Laporte | PS |

## Referències

* ↑ «Toponímia occitana». Arxivat de l'original el 2009-12-26. [Consulta: 26 agost 2010].
* ↑ Mapa del Gers amb els municipis en gascó
# El cavall de Torí

El cavall de Torí (originalment en hongarès: A torinói ló) és una pel·lícula de drama filosòfic hongarès del 2011 dirigida per Béla Tarr i Ágnes Hranitzky, protagonitzada per János Derzsi, Erika Bók i Mihály Kormos. Va ser coescrita pel mateix Tarr i el seu col·laborador freqüent László Krasznahorkai. Recorda l'assotament d'un cavall a la ciutat italiana de Torí que es rumoreja que va causar la crisi mental del filòsof Friedrich Nietzsche. La pel·lícula és en blanc i negre, rodada en només 30 preses pel càmera habitual de Tarr, Fred Kelemen, i representa la vida quotidiana repetitiva del propietari del cavall i la seva filla. S'ha subtitulat al català.
La pel·lícula va ser una coproducció internacional liderada per la companyia hongaresa TT Filmműhely. Tarr va anunciar llavors que seria la seva darrera pel·lícula. Després d'haver estat ajornada diverses vegades, es va estrenar el 2011 al 61è Festival Internacional de Cinema de Berlín, on va rebre el Gran Premi del Jurat. L'estrena hongaresa es va ajornar després que el director hagués criticat el govern del país en una entrevista.
El cavall de Torí va ser aclamat per part dels crítics de cinema.

## Repartiment

* János Derzsi com a mosso de quadra
* Erika Bók com a filla del mosso
* Mihály Kormos com a Bernhard, el veí
* Mihály Ráday com a narrador

## Referències

* ↑ Smith, Ian Hayden. International Film Guide 2012, 2012, p. 135. ISBN 978-1908215017.
* ↑ The Turin Horse, by Jonathan Romney, Screen Daily, 15 February 2011
* ↑ El cavall de Torí a la Base de dades de cinema en català
* ↑ Schulz-Ojala, Jan. «Schweigen ist Gold» (en alemany). Der Tagesspiegel, 07-03-2011. [Consulta: 8 març 2011].
* ↑ Bennett, Ray «Turin's Horse: Berlin Review». The Hollywood Reporter, 15-02-2011 [Consulta: 15 febrer 2011].
* ↑ Debruge, Peter «The Turin Horse». Variety, 15-02-2011 [Consulta: 16 febrer 2011].
# Puisarn

Pui Isarn (en francès Peujard) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 585 | 596 | 598 | 879 | 1.039 | 1.399 | 1.655 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1983- | Christian Mabille | PS |

## Referències

* ↑ Toponímia occitana
# Michelle Bachelet

Michelle Bachelet (castellà: Verónica Michelle Bachelet Jeria) (pronunciació en : /[beˈɾonika miˈʃel βaʃeˈle ˈxeɾja]/) (La Cisterna, 29 de setembre de 1951) Verónica Michelle Bachelet Jeria, metgessa (cirurgiana i pediatra) i política, fou presidenta de Xile entre el 2006 i el 2010 i també entre el 2014 i el 2018. Membre del Partit Socialista de Xile, va actuar com a Ministra de Salut del govern de Ricardo Lagos entre 2000 i 2002. Posteriorment passà a ocupar el càrrec de Ministra de Defensa, la primera dona a fer-ho de tota l'Amèrica Llatina.
El 15 de gener del 2006 va guanyar la segona volta de les eleccions presidencials xilenes contra el candidat Sebastián Piñera Echenique, cosa que la convertí en la primera presidenta del país, càrrec que assumí l'11 de març del mateix any tot succeint-hi Ricardo Lagos. Durant la seva presidència negà honors oficials en morir l'exdictador Augusto Pinochet, el desembre del 2006. S'enfrontà a les protestes estudiantils i contra les reformes del sistema de transport (2006 i 2007). En política internacional, mantingué una disputa fronterera amb el Perú i restablí les relacions amb Cuba (2009), i en l'àmbit regional procurà mantenir un equilibri entre els governs bolivarians i els de dreta. Al final del seu mandat hagué d'enfrontar-se a les conseqüències de la crisi financera global i a catàstrofes naturals. Tot i les dures crítiques rebé un alt grau d'aprovació ciutadana. Ocupà el càrrec fins al març de 2010 quan, privada constitucionalment de concórrer a un segon mandat fou substituïda per Sebastián Piñera Echenique.
El desembre del 2013 guanyà per segon cop les eleccions presidencials. Durant aquest mandat dugué a terme una reforma de l'educació molt contestada per sectors de dreta, despenalitzà parcialment l'avortament i reprengué la persecució dels responsables dels crims de la dictadura. Creà també dues grans reserves marines, una al voltant de l'illa de Pasqua i l'altra al llarg del litoral xilè. El març del 2018 fou succeïda a la presidència novament per Piñera.
Entre l'agost de 2018 i 2022 fou l'Alta Comissariada de les Nacions Unides per als Drets Humans.
Parla anglès, alemany, francès, castellà i portuguès. El 17 de maig de 2010 fou investida Doctora honoris causa per la Universitat Pompeu Fabra

## Referències

* 1 2 3 «Michelle Bachelet Jería | enciclopèdia.cat». [Consulta: 29 juliol 2021].
* ↑ «After China trip criticism, UN rights chief to not seek 2nd term» (en anglès). [Consulta: 10 setembre 2022].
* ↑ «La Pompeu Fabra atorga el doctorat honoris causa a Michelle Bachelet». Arxivat de l'original el 2016-03-03. [Consulta: 17 maig 2010].

## Enllaços externs

* www.prensapresidencia.cl (castellà)
# Sant Bausèli (Tarn)

Sant Bausèli (en francès Saint-Beauzile) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 136 | 136 | 114 | 111 | 115 | 108 | 113 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Christian Jeanjean | |

## Referències

* ↑ Toponímia occitana
# Proscalop

Els proscalops (Proscalops) són un gènere extint de mamífers eulipotifles de la família dels proscalòpids que visqueren a Nord-amèrica des de l'Oligocè inferior fins al Miocè inferior, fa entre 18,5 i 33,9 milions d'anys. Se n'han trobat restes fòssils al Canadà i els Estats Units. L'anatomia del crani recorda els talps daurats, els paleanodonts, els notoríctids i Necrolestes, de la qual cosa es pot extrapolar que excavaven movent les potes anteriors de dalt a baix o de baix a dalt amb l'ajuda del cap, a diferència dels talpins i escalopins d'avui en dia, que ho fan amb moviments laterals de les potes anteriors. El nom genèric Proscalops significa ‘abans de Scalops’.

## Referències

* 1 2 Entrada «Proscalops» de la Paleobiology Database (en anglès). [Consulta: 17 juliol 2024].
* ↑ Asher, 2018, p. 328.
* ↑ Palmer, 1904, p. 575.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Ju e Bethlòc

Ju e Bethlòc (en francès Jû-Belloc) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 335 | 336 | 300 | 303 | 263 | 305 | 322 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Alain Paysse | |

## Referències

* ↑ «Toponímia occitana». Arxivat de l'original el 2009-12-26. [Consulta: 26 agost 2010].
* ↑ «Mapa del Gers amb els municipis en gascó». Arxivat de l'original el 2020-10-24. [Consulta: 26 agost 2010].
# Sent Antòni d'Artigalonga

Sent Antòni d'Artiga Longa (en francès Saint-Antoine) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 184 | 244 | 247 | 341 | 296 | 285 | 438 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1953-1962 | Edgard Chesseboeuf |
| 1962-1977 | Roger Giraud |
| 1977-1983 | Louis Champeval |
| 1983- | Jean-Paul Brun |

## Referències

* ↑ Toponímia occitana
# Pic d'Espadà

El Pic d'Espadà és una muntanya de 1.099 metres d'altura, que dona nom a la serralada en la qual s'alça. No és, però, el seu cim més alt, atès que per pocs metres és superat per altres pics, com ara la Ràpita.
# Nom de dona

Nom de dona (originalment en italià, Nome di donna) és una pel·lícula del 2018 dirigida per Marco Tullio Giordana. S'ha doblat i subtitulat al català oriental; també s'ha editat una versió en valencià per a À Punt.
El rodatge de la pel·lícula va començar el 22 de maig de 2017. La ubicació principal és Villa Mazzucchelli al poble de Ciliverghe. La pel·lícula va ser produïda per Lumière & Co. en col·laboració amb Rai Cinema i Celluloid Dreams i amb el suport del Ministeri de Cultura de la regió del Laci.

## Repartiment

* Cristiana Capotondi com a Nina Martini
* Valerio Binasco com a Marco Maria Torri
* Stefano Scandaletti com a Luca
* Michela Cescon com a Tina Della Rovere
* Bebo Storti com Don Roberto Ferrari
* Laura Marinoni com Arabella Rossi
* Anita Kravos com Alina
* Patrizia Piccinini com a advocada
* Patrizia Punzo com a Franca Tozzi
* Vanessa Scalera com a Sonia Talenti
* Linda Caridi com a Cecilia Torri
* Adriana Asti com a Inés

## Referències

* 1 2 «Nom de dona». À Punt, 26-11-2022. [Consulta: 9 desembre 2022].
* ↑ Nome di donna a la Base de dades de cinema en català
* ↑ «"Nome di donna", al via le riprese del film di Giordana con Capotondi e Riondino». .
* ↑ ««Nome di donna», Villa Mazzucchelli set del film di Giordana». .
* ↑ «Nome di donna» (en anglès).
* ↑ «Interesse culturale in sala, "Nome di donna" di Marco Tullio Giodana».
# Alice Henry

Alice Henry (Melbourne, 21 de març de 1857 - City of Malvern, 14 de febrer de 1943) fou una sufragista, periodista, escriptora i sindicalista australiana que també destacà en el moviment sindical estatunidenc com a membre de la Lliga Sindical de Dones.
Un carrer al suburbi de Cook, a Canberra, duu el seu nom.

## Biografia

Henry nasqué el 21 de març del 1857 a Richmond, Melbourne. Era filla de Charles Ferguson Henry, comptable, i la seua esposa, Margaret Walker, treballadora de la confecció. Tenia un germà, Alfred, nascut el 1859. Sos pares eren escocesos i es traslladaren a Austràlia el 1853. Estudià en diverses escoles de Melbourne, i finalment es matriculà en l'Institut Educatiu per a Dones de Richard Hale Budd el 1874.

## Carrera

En acabar l'escola secundària, va ensenyar breument i després es va convertir en reportera de The Melbourne Argus i The Australian. El seu periodisme se centrava en causes progressistes com la reforma laboral, els xiquets discapacitats i la representació proporcional. També s'involucrà en la política australiana en la dècada del 1890 i donà conferències sobre temes com els drets de les dones, el sufragi i el treball. S'uní al moviment progressista de Melbourne. Henry emigrà als Estats Units el 1906 i es va convertir en secretària de la Lliga de Sindicats de Dones de Chicago. Mentre hi treballava, lluità pel sufragi femení, l'organització sindical i els drets laborals. Dins del sindicat, també fou organitzadora de camp i directora del departament d'educació.
Va escriure durant la seua estada a Amèrica. Va editar la secció de dones de Chicago Union Labor Advocate i fou editora fundadora de Life and Labor 's Women's Trade Union League fins al 1915. Henry també escrigué dos llibres, The Trade Union Woman (1915) i Women in the Labor Movement (1923). Tots dos se centren en les lluites i desigualtats particulars que enfrontar les dones obreres durant aquest període.

## Referències

* 1 2 3 4 Kirkby. «Henry, Alice (1857–1943)». Australian Dictionary of Biography. Australian Dictionary of Biography, Volume 9, (MUP), 1983. [Consulta: 5 juny 2013].
* 1 2 "Alice Henry (1857–1943)", Harvard University Library Open Collections Program. Women Working, 1870–1930.
* ↑ «Alice Henry | Australian journalist». .
* ↑ Alice Henry: The Power of Pen and Voice: The Life of an Australian-American Labor Reformer.
# 584 aC

L'any 584 aC és un any del calendari romà. Durant l'Imperi Romà és conegut com l'any 170 Ab urbe condita. Es diu 584 des de principis de l'Edad Mitjana, quan s'utilitza el calendari Anno Domini per a comptar els anys.

## Naixements

* La princesa Mandana de Mèdia, filla del rei Astíages a Ecbàtana, Imperi Mede.

## Referències

* ↑ Schmitt, Rüdiger. «Mandane». Encyclopaedia Iranica. [Consulta: 3 juny 2021].
# The Dilemma

The Dilemma és una pel·lícula estatunidenca de 2011 dirigida per Ron Howard. fou escrita per Allan Loeb i protagonitzada per Vince Vaughn, Kevin James, Winona Ryder i Jennifer Connelly.

## Argument

Ronny (Vince Vaughn) i Nick (Kevin James) són amics i socis d'una petita empresa de disseny d'automòbils. Ronny té una relació duradora amb la seva núvia Beth (Jennifer Connelly) mentre que Nick està casat amb Geneva (Winona Ryder). Als dos se'ls ha donat l'oportunitat de presentar un cotxe ecològic a Dodge. Mentre està en un jardí botànic planejant una manera de proposar-li matrimoni a Beth, Ronny veu a Geneva besant a un home anomenat Zip (Channing Tatum). Arriba a casa molest, però no li diu la veritat a Beth sobre perquè està de malhumor. Ronny decideix informar a Nick sobre la infidelitat de Geneva, però per algun motiu o un altre acaba posposant-ho.

## Repartiment

* Vince Vaughn és Ronny Valentine
* Kevin James és Nick Brannen
* Winona Ryder és Geneva Brannen
* Jennifer Connelly és Beth
* Channing Tatum és Zip
* Queen Latifah és Susan Warner
* Chelcie Ross és Thomas Fern
* Amy Morton és Diane Tutin
* Clint Howard és Herbert Trimpy
* Talulah Riley és la model

## Referències

* ↑ «The Dilemma». Turner Classic Movies. Turner Broadcasting System. [Consulta: 24 març 2018].
* ↑ «The Dilemma». ComingSoon.net. CraveOnline. Arxivat de l'original el 2010-04-30. [Consulta: 10 gener 2011].

## Enllaços externs

* The Dilemma - Lloc web oficial
# Vius (Tarn)

Vius (en francès Vieux) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 246 | 247 | 206 | 209 | 195 | 155 | 173 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Guy Cazes | |

## Referències

* ↑ Toponímia occitana

## Vegeu també

* Església de Saint-Eugène
Viccionari
# Verneda (Gers)

Verneda (en francès Bernède) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 230 | 250 | 217 | 209 | 197 | 204 | 213 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Louis Labarbe | Divers droite |

## Referències

* ↑ «Toponímia occitana». Arxivat de l'original el 2009-12-26. [Consulta: 27 agost 2010].
* ↑ Mapa del Gers amb els municipis en gascó
# Lançac (Gironda)

Lançac (en francès Lansac) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 535 | 599 | 631 | 606 | 610 | 639 | 604 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Manciet | |

## Referències

* ↑ Toponímia occitana